alexandrainst/scandi-wiki huggingface dataset:
Skarbøvik

Skarbøvik er ein bydel i Ålesund på øya Heissa med tettbygd bystruktur (i motsetnad til villaområda på dei sør- og austlege delane av bydelen som etter 1968 omfattar heile Heissøya). Byggjinga av Steinvågsbrua i 1953 knytte bydelen tettare saman med Aspøya og resten av Ålesund bysentrum, ca tre kilometer lenger aust. Brusambandet blei følgt av monaleg folkevekst. Hovudgatene i bydelen er Brogata, som leier opp mot Steinvågsbrua i aust. Etter om lag 270 meter går denne gata inn i Tonningsgate som glir inn i den rette Skarbøvikgata som går langsmed sjølve vika i nord-sør-retning. Fram til kommunesamanslåinga med Borgund i 1967-1968 tilhøyrde Skarbøvika Ålesunds ytste og vestlegaste bydel. Etter samanslåinga høyrer heile øya til Ålesund bykommune og har om lag 4 000 innbyggjarar pr. 2013. 

Skarbøvik stadion (SIF Stadion) er heimebane for Skarbøvik Idrettsforening og blei opna i 1947 med grasbane frå 1953-1954. Skarbøvik ungdomsskole blei innvigd i 1968, medan Skarbøvik kyrkje blei vigsla i 1995. Bydelen er elles kjend for Ålesund akvarium, Atlanterhavsparken.

I Skarbøvika er det ei rekkje store fiskeribedrifter og maritime verkstader.

Lokalpolitisk blir bydelen styrt av Heissa og Skarbøvik bydelsutval som dekkjer heile øya.

Bakgrunnsstoff 
 Heissa og Skarbøvik bydelsutval 
 Skarbøvik kyrkje 

Geografi i Ålesund
Skarbøvik kyrkje

Skarbøvik kyrkje er ei av soknekyrkjene i Ålesund kommune. Ho ligg i bydelen Skarbøvik på øya Heissa i Ole Thoresens gate 19, om lag tre kilometer vest om Ålesund sentrum. Kyrkja er reist i murstein og vart bygd i 1995 etter teikningar av arkitekten Oskar Norderval. Ho har kring 150 sitjeplassar. Dei første åra var kyrkja eigd av ei stifting i Ålesund sokn. I 2017 overtok Ålesund og Volsdalen kyrkjelyd drift og eigarskap.

Fotnotar

Bakgrunnsstoff 
 Skarbøvik kyrkje

Kyrkjer i Ålesund
Norske kyrkjer frå 1995
Sogndal skipreide

Sogndal skipreide var ei av atten skipreider i Sogn. 

Ho femna om delar av Stedje sokn: Gardane rundt Barsnesfjorden, gardane på austsida av Sogndalselvi op til og med Hundøla, og dessutan Stedje.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1890 vart Norum tinglag oppløyst og lagt til Sogndal tinglag, som deretter var identisk med Sogndal kommune og prestegjeld.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Sogndal kommune
Skipreider
Norum skipreide

Norum skipreide var ei av atten skipreider i Sogn. Skipreidet har fått namn av Norafjorden, likesom kyrkja og sokna med same namn.

Ho femna Norum sokn, Kaupanger sokn og delar av Stedje sokn: Gardane på vestsida av Sogndalselvi nord for Stedje, på austsida nord for Hundøla, og dessutan Kjørnes nede ved Sogndalsfjorden.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1890 vart Norum tinglag oppløyst og lagt til Sogndal tinglag, som deretter var identisk med Sogndal kommune og prestegjeld.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Sogndal kommune
Skipreider
The Windmills of Your Mind

«The Windmills of Your Mind» er ein song med musikk av den franske komponisten Michel Legrand og engelsk tekst av amerikanarane Alan Bergman og Marilyn Bergman. Den franske teksten med tittelen «Les moulins de mon cœur», vart skriven av Eddy Marnay. Songen (med engelsk tekst) vart nytta som kjenningsmelodi i filmen The Thomas Crown Affair i 1968. Dei to første melodilinjene var lånt frå den andre satsen til Mozart frå hans Sinfonia Concertante for fiolin, bratsj og orkester, K. 364.

I den originale filmen frå 1968 vart songen framført av Noel Harrison som tok songen til åttandeplassen på den britiske singellista. Han vann Oscarprisen for beste originale song i 1968. Ein versjon av Sting vart nytta i filmen The Thomas Crown Affair frå 1999.

Dusty Springfield sin versjon av songen frå albumet Dusty in Memphis er òg godt kjend. Denne versjonen nådde 31. plassen på Billboard Hot 100-lista i USA og tredjeplassen på Billboard adult contemporary-lista i 1969. Denne innspelinga vart òg nytta i filmen Breakfast on Pluto (2006).

Petula Clark sin versjon av songen vart nytta i filmen Killing Them Softly.

«The Windmills of Your Mind» har vorte spelt inn av All Angels, Tina Arena, Lill-Babs (som «Vinden i min själ»), Pedro Biker, John Davidson, Val Doonican, Connie Evingson, Jose Feliciano, Earl Grant, Terry Hall, Kiri Te Kanawa, Michel Legrand, Barbara Lewis, Arthur Lyman, Sally Ann Marsh, Maureen McGovern, Meck, Farhad Mehrad, Eva Mendes, Alison Moyet,  Elaine Paige, Parenthetical Girls, Dianne Reeves, Rita Reys, Jimmie Rodgers, the Sandpipers, Sharleen Spiteri, Barbra Streisand, Swing Out Sister, Take 6, Vanilla Fudge, Vassilikos, Helena Vondrácková og Edward Woodward. Helena Vondrácková har òg spelt inn ein tsjekkisspråkleg versjon av songen kalla «Mužeš Zustat, Mužeš Jít».

Fransspråklege versjonar av songen er spelt inn av Frida Boccara, Grégory Lemarchal, Natalie Dessay, Didier Barbelivien, Amaury Vassili, Dany Brillant, Claude François, Noëlle Cordier, Michel Legrand, Caterina Valente, Jessye Norman og Julia Migenes.

«The Windmills of Your Mind» er òg spelt inn i Tyskland av Udo Lindenberg som «Unterm Säufermond».

Ein instrumental versjon av «The Windmills of Your Mind» vart spelt inn av Henry Mancini og James Last.

Norsk versjon  
Terje Mosnes har skrive ein norsk tekst. Den norske tittelen er «Dine tankers selvportrett».

Innspilling 
Inger Lise Rypdal og Terje Rypdals orkester. Utgjeve på singlen RCA NA 1354 i 1969. Arrangør var Terje Rypdal.

Kjelder
Denne artikkelen bygger på «The Windmills of Your Mind» frå ,  den 16. september 2013. 
 oppgav desse kjeldene:

Songar frå 1968
Golden Globe-vinnarar
Oscarvinnande songar
Songar med musikk av Michel Legrand
Songar med tekst av Alan Bergman
Songar med tekst av Marilyn Bergman
Dusty Springfield-songar
Tina Arena-songar
Lill-Babs-songar
José Feliciano-songar
Sting-songar
Alison Moyet-songar
Neil Diamond-songar
Jimmie Rodgers-songar
Barbra Streisand-songar
Vanilla Fudge-songar
Systrond skipreide

Systrond skipreide var ei av atten skipreider i Sogn. Ho femna om Leikanger sokn, og i tillegg gardane Vestreim, Eitorn og Eitornsgjerdet i Tjugum sokn. Det same området tilsvarar etter grenseregulering 1964 Leikanger sokn unnateke gardane Hella og Rud. Systrond (gammal dansk skrivemåte Sjøstrand) vert òg nytta som bygde- og soknenamn i kvardagsmål.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Systrond skipreide, Tjugum skipreide og ein del av Kvamsøy skipreide slegne saman til Leikanger tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Leikanger kommune
Skipreider
Ebb Tide

«Ebb Tide» er ein popsong, skriven i 1953 av tekstforfattaren Carl Sigman og komponisten Robert Maxwell. 
Songen byggjer seg opp for å illustrere havbølgjer som kjem inn og ut frå kysten, på grunn av fjøre (ebb tide på engelsk).

Innspelingar

 Dei mest kjende versjonane er av Frank Chacksfield & His Orchestra (1953), Vic Damone (1953), Roy Hamilton (1954), Frank Sinatra (1958), The Platters (1960), Lenny Welch (1964) og the Righteous Brothers (1965). The Righteous Brothers sin vokalversjon vart den mest suksessrike og nådde femteplassen i USA. Bobby Hatfield song solo på songen og det var den siste songen som Phil Spector produserte for the Righteous Brothers. Denne vart følgd opp av hitsongen «Unchained Melody» som vart spelt inn med Roy Hamilton.

 Det norske bandet The Pussycats fekk ein stor hit med «Ebb Tide» i Noreg og nådde andreplassen på VG-lista i 1965 og låg inne på lista (Topp 10) i åtte veker. 

 Sergio Franchi spelte songen i Webster Hall for sitt 1964 RCA Victor-album The Exciting Voice of Sergio Franchi.

I 1966 spelte den italienske popstjerna Mina inn ein versjon for albumet hennar Studio Uno 66.

 Jerry Colonna, Earl Grant, Matt Monro, Santo & Johnny og The Del-Satins med Johnny Maestro har òg spelt inn sine versjonar. I 1968 spelte Ella Fitzgerald songen på albumet «30 by Ella».

 Ebb Tide var meint som A-sida til ein singel av  David Rose & His Orchestra. «The Stripper», som vart ein førsteplass, var B-sida.

 Ebb Tide vart òg spelt av Erasure i 2003 på albumet Other People's Songs.

 Ebb Tide finst som eit skjult spor på Bonnie 'Prince' Billy-albumet The Letting Go i 2006.

 Ein instrumental versjon av organisten Kenneth W. Griffin vart framført i den femte sesongen av fjernsynsserien Mad Men.

Kjelder
Denne artikkelen bygger på «Ebb Tide (song)» frå ,  den 16. september 2013. 
 oppgav desse kjeldene:

Bakgrunnsstoff
Album  med innspelingar av «Ebb Tide»

Songar frå 1953
Singlar frå 1964
Singlar frå 1965
Singlar frå 1966
Songar produserte av Phil Spector
Songar skrivne av Carl Sigman
Songar med musikk av Robert Maxwell
The Righteous Brothers-songar
The Platters-songar
Ella Fitzgerald-songar
Frank Sinatra-songar
The Pussycats-songar
Nancy Wilson-songar
Vic Damone-songar
Erasure-songar
Tom Jones-songar
Santo & Johnny-songar
Ferrante & Teicher-songar
Neil Diamond-songar
Glen Campbell-songar
Tjugum skipreide

Tjugum skipreide var ei av atten skipreider i Sogn. 

Geografisk onråde etter gammal inndeling:
Fresvik sokn
Feios sokn
del av Vangsnes sokn (grenda Vangsnes)
del av Tjugum sokn (frå og med Ese og Hella og nordover)
Fjærland sokn

Geografisk onråde etter noverande inndeling:
del av Vik kommune
Fresvik sokn
Feios sokn
del av Vangsnes sokn (grenda Vangsnes)
del av Balestrand kommune og sokn (frå og med Ese og nordover)
del av Sogndal kommune
Fjærland sokn
del av Leikanger kommune og sokn (gardane Hella og Rud)
del av Lærdal kommune 
del av Hauge sokn (Frønningen)

På Vestlandet vart skipreidene avløyste av tinglag i byrjinga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Tjugum skipreide, Systrond skipreide og ein del av Kvamsøy skipreide slegne saman til Leikanger tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Vik kommune
Balestrand kommune
Leikanger kommune
Sogndal kommune
Lærdal kommune
Skipreider
Kjølen

Kjølen er den tradisjonelle nemninga i Noreg og Sverige for grensefjella mellom dei to landa, frå Finnmark til noko sør for Femunden. Kjølen er ein del av dei skandinaviske fjella som igjen er ein del av den kaledonske fjellkjeda.
Kjølen femner i røynda om mange fjellgrupper, skilde av vidder og dalar.

Kjelder

«Kjølen: høydedrag» (14. februar 2009), Store norske leksikon. Fri artikkel henta 12. oktober 2014.
Om Kölen i Encyklopedin på NE.se

Bakgrunnsstoff 
Om Kjølen i Julius Gude: «Lærebok i Landkunna» (1889)

Fjellkjeder i Noreg
Den norsk-svenske riksgrensa
Kvamsøy skipreide

Kvamsøy skipreide var ei av atten skipreider i Sogn. 

Geografisk femna ho om:
Kvamsøy sokn
del av Tjugum sokn (Balestrand og sørover)
del av Vangsnes sokn (Tveiti, Hovland og Øksdal)
del av Hopperstad sokn (gardane nord for Vikøyri)
del av Hove sokn (gardane nord for Vikøyri)
Arnafjord sokn
del av Kyrkjebø sokn (Måren og Ortnevik)
Etter noverande inndeling dekkar området søre delen av Balestrand kommune, vestre delen av Vik kommune og austlegaste kanten av Høyanger kommune. 

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart Kvamsøy skipreide oppløyst og lagt til til Leikanger tinglag, Vik tinglag og Klevald tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Balestrand kommune
Vik kommune
Høyanger kommune
Skipreider
Per Jakobsson Bjørkedal

Per Jakobsson Bjørkedal () var ein gardbrukar og båtbyggjar frå Volda. Han var far til Jakob Persson Bjørkedal. Rasmus Jakobsson Vassbotn var bror hans, og Sjur Hansson Halkjelsvik ein dotterson.

Bjørkedal var gardbrukar på farsgarden i Søre-Bjørkedal i Volda. Han var elles båtbyggjar, og skal etter eigne opprekningar ha bygt 438 små og store båtar i perioden 1766-1817. Dessutan verka han som bygdelækjar, «og vart vide kjend for doktereringa si. Som bygdedokter vart han søkt heilt frå Sunnfjord i sør til Romsdal i nord». Ei bok med lækjeråder finst etter han. Han tok til å føre den såkalla Jakobsboka, ei minne- og dagbok som i mangt minner om det «Tids-Register» som broren Rasmus skreiv.

Noatar

Kjelder
 Jostein Nerbøvik: Myndige møringar 1740-1870. Volda 2004.	s.93
Busetnadssoga for Volda. Band 2. Volda 2006

Folk frå Volda
Norske båtbyggjarar
Norske legar
Vik skipreide i Sogn

Vik skipreide var ei av atten skipreider i Sogn. 

Geografisk femna ho om Hopperstad sokn og Hove sokn (frå 1877 samanslegne til Vik sokn), unnateke gardane nord for Vikøyri. Vik er eit bygdenamn som siktar til Vikjabukti.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 1837 vart  Kvamsøy skipreide oppløyst, og ein del av henne vart lagd til Vik skipreide som vert kalla Vik tinglag. Deretter tilsvara ho Vik kommune og prestegjeld, med dei grensene som vara fram till 1964.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Vik kommune
Skipreider
Klevald skipreide

Klevald (Klævold) skipreide var ei av atten skipreider i Sogn, med namn etter grenda Klevald som var tingstad.

Geografisk femna ho om Kyrkjebø sokn (før 1826 unnateke Måren og Ortnevik) og austlegaste kanten av Lavik sokn (Mjellelia, Nordrevik og Sørevik), i noverande Høyanger kommune.

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. Måren og Ortnevik vart 1826 overførte frå Kvamsøy skipreide til Klevald skipreide som vart nemnd Klevald tinglag. 1870 vart Lavik-gardane overflytta til Lavik tinglag, slik at Klevald tinglag vart identisk med Klevald kommune og Kyrkjebø sokn. 1890 vart Kyrkjebø namn på kommunen og tinglaget òg.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Høyanger kommune
Skipreider
Lavik skipreide

Lavik skipreide var ei av atten skipreider i Sogn, med namn etter tingstaden Lavik som var.

Geografisk område:
Lavik sokn (unnateke dei austlegaste gardane Mjellelia, Nordrevik og Sørevik)
Brekke sokn
del av Eivindvik sokn (gardane nord for Kleivvika/Bjørndalen og aust for Krakhellesundet)
Bø sokn
del av Hyllestad sokn (gardane sør for Kleivevatnet/Aksavatnet, gardane på Lifjellhalvøya, gardane i Systaddalen og austover)
del av Øn sokn (gardane sør for Åfjorden)

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 
1858 vart Eivindvik-gardane overflytta til Gulen tinglag, 1870 vart Mjellelia og Vikane overflytta frå Klevald tinglag. 1873 vart Hyllestad tinglag oppretta av Bø, Hyllestad og Øn, som alt hadde skipa Hyllestad kommune og prestegjeld, og deretter var Lavik tinglag identisk med Lavik og Brekke sokner.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Høyanger kommune
Hyllestad kommune
Gulen kommune
Solund kommune
Skipreider
Utvær skipreide

Utvær skipreide var ei av atten skipreider i Sogn. 

Geografisk område etter gammal inndeling:
Husøy sokn
del av Eivindvik sokn (området nord for Sognesjøen og vest for Krakhellesundet, 1859 utskilt som Solund sokn)
del av Vilnes sokn (området sør for Buefjorden)
del av Øn sokn ( garden Krakken)

Geografisk område etter noverande inndeling:
Solund kommune (unnateke øya Losna)

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. Når det gjeld Utvær tinglag gjekk det derimot i hi retninga: 1888 vart dei delar av tinglaget som høyrde til Vilnes sokn i Askvoll kommune og Øn sokn i Hyllestad kommune overførte til Solund sokn i Utvær kommune, slik at kommunen fekk same grenser som tinglaget. 1890 vart namnet Utvær skifta til Solund (før 1923 skrive Sulen) på både kommune og tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Solund kommune
Skipreider
Askvoll skipreide

Askvoll skipreide var ei av fem skipreider i Sunnfjord i noverande Vestland fylke.

Geografisk område etter gammal inndeling:
Askvoll sokn
del av Vilnes sokn (området nord for Buefjorden)
del av Øn sokn (området nord for Åfjorden)
del av Hyllestad sokn (området aust for Lifjellhalvøya, nord for Kleivevatnet/Aksavatnet, og aust for Systaddalen)

Geografisk område etter noverande inndeling:
del av Askvoll kommune (området vest for Osane/Hellset/Helle)
del av Fjaler kommune (området vest for Sagelva)
del av Hyllestad kommune (området nord for Åfjorden/Hyllestadfjorden/Kleivevatnet/Aksavatnet/Dalsvatnet

På Vestlandet vart skipreidene avløyste av tinglag i begynninga av 1800-talet, og etterkvart vart grensene regulerte slik at dei samsvarte betre med sokne- og kommunegrensene. 
1873 vart Hyllestad kommune (Hyllestad, Øn og Bø sokner) utskilde som eige tinglag, etter å ha vore delt mellom Askvoll og Lavik tinglag, og 1888 vart dei delar Vilnes sokn som låg sør for Buefjorden overflytta til Solund sokn. Deretter hadde Askvoll tinglag og Askvoll kommune dei same grensene.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Askvoll kommune
Fjaler kommune
Hyllestad kommune
Skipreider
Dale skipreide i Sunnfjord

Må ikkje forvekslast med Dale skipreide på Sunnmøre eller Luster skipreide i Sogn som tidlegast òg heitte Dale skipreide.

Dale skipreide var ei av fem (seinare seks) skipreider i Sunnfjord, Omkring 1700 vart ho delt i to: Indre Dale skipreide og Ytre Dale skipreide.

Indre Dale omfatta Sande sokn, Bygstad sokn og Vik sokn, tilsvarande noverande Gaular kommune.
Ytre Dale omfatta Dale sokn, Holmedal sokn og Guddal sokn, tilsvarande noverande Fjaler kommune (unnateke krinsane Folkestad, Fure og Våge) og ein del av Askvoll kommune (krinsane Vårdal, Holmedal/Bakke og Rivedal).

På Vestlandet vart skipreidene avløyste av tinglag i begynninga av 1800-talet. Indre Dale skifta namn til Indre Holmedal 1890, og 1911 vart namnet endra til Gaular tinglag. Ytre Dale skifta 1890 namn til Ytre Holmedal, og 1912 vart namnet Fjaler tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Gaular kommune
Fjaler kommune
Askvoll kommune
Skipreider
Førde skipreide

Førde skipreide var ei av fem (seinare seks) skipreider i Sunnfjord, 

Ho femna om soknene Førde, Holsen og Naustdal, tilsvarande dei noverande kommunane Førde og Naustdal (unnateke krinsane Kvellestad, Vevring og Redal).

På Vestlandet vart skipreidene avløyste av tinglag i begynninga av 1800-talet. Førde skipreide vart då nemnd Førde tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Førde kommune
Naustdal kommune
Skipreider
Pietro Longhi

Pietro Longhi, opphavleg Pietro Falca, () var ein målar frå Venezia som var aktiv under den venetianske rokokkoen. Han måla freskar, altarbilete, portrett samt sjangerscener frå det samtidige Venezia.

Liv og gjerning

Longhi gjekk fyrst i lære hos Antonio Balestra, ein målar frå Verona som hadde arbeidd i lag med Carlo Maratta i Roma. Longhis tidlege måleri, som altarbiletet i San Pellegrino-kyrkja ved Verona, var påverka av den seinbarokke stilen som læremeistrane hans nytta. Sameleis er det med hans fyrste større oppdrag for ein kar som høyrde til den venetianske adelen; freskoen i Palazzo Sagredo over temaet kjempers fall. Dei mektigaste familiane i Venezia var seinare hans viktigaste oppdragsgjevarar. Longhi tok sitt nye etternamn då han i 1733 vart medlem av målarlauget i Venezia.
 
Seinare fekk han bolognesaren Giuseppe Maria Crespi til læremeister, noko som hadde varande verknad på Longhi. Crespi hadde frigjort seg frå den akademiske tradisjonen, Longhi gjekk då sjølv i gang med nye måleteknikkar og tema. Religiøse tema forma han som sjangermåleri, til dømes Dei sju sakramenta. Sjangerbileta, med sine nøyaktige, av og til humoristiske eller lett ironiske skildringar av det venetianske selskapslivet, er ikkje berre fyrsterangs kjelder til den lokale kulturhistoria, men framhevar seg også med særleg delikate fargar. Longhi sine små måleri var populære i samtida.

I tillegg  måla Longhi talrike gruppe- og einskildportrett på oppdrag av og for den venetianske adelen. Frå 1756 til 1780 underviste han ved 'Accademia di pittura e scultura' i Venezia, han var leiar for skulen frå 1763.

Kjelder
Denne artikkelen bygger på «Pietro Longhi» frå ,  den 17. september 2013.  
 

Italienske målarar
Rokokkomålarar
Folk frå Venezia
Målarar frå 1700-talet
Brandsøy skipreide

Brandsøy skipreide var ei av fem (seinare seks) skipreider i Sunnfjord, 

Geografisk omrdåe etter gammal inndeling:
Kinn sokn
Bru sokn
Vevring sokn
Bremanger sokn

Geografisk omrdåe etter noverande inndeling:
Flora kommune
del av Bremanger kommune (Bremanger sokn, Frøya sokn, Midtgulen sokn)
del av Naustdal kommune (kretsane Kvellestad, Vevring og Redal)
del av Askvoll kommune (kretsane Vågane, Gjelsvik og Rørvik)

På Vestlandet vart skipreidene avløyste av tinglag i begynninga av 1800-talet. Brandsøy skipreide vart då nemnd Brandsøy tinglag, og frå 1890 Kinn og Vevring tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Flora kommune
Bremanger kommune
Naustdal kommune
Askvoll kommune
Skipreider
Jølster skipreide

Førde skipreide var ei av fem (seinare seks) skipreider i Sunnfjord, 

Ho femna om soknene Jølster prestegjeld, som svara til noverande Jølster kommune (unnateke Førde krins).

På Vestlandet vart skipreidene avløyste av tinglag i begynninga av 1800-talet. Jølster skipreide vart då nemnd Jølster tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Jølster
Skipreider
Ålesund kyrkje

Ålesund kyrkje er ei langkyrkje frå 1909 på Aspøya  i Ålesund kommune i Møre og Romsdal fylke. Tilkomst til staden er via E136.

Byggverket er i kvit, gul og raud marmor og utvendig dekt av naturstein frå Nordmøre. Kyrkja har 800 sitjeplassar og er teikna av arkitekt Sverre Knudsen. Ho erstatta den tidlegare kyrkja i byen som gjekk med i bybrannen i 1904. Den gamle kyrkja var frå 1855 og var teikna av Heinrich Ernst Schirmer.

Innvendig har kyrkja eit jugendinteriør ein ikkje finn i nokon anna kyrkje i Noreg med fresker og glasmåleri av Enevold Thømt.

Bakgrunnsstoff 
 Offisiell side 
  Kyrkjer i Noreg (Kirchen in Norwegen)

Fotnotar 

Kyrkjer i Ålesund
Norske kyrkjer frå 1909
Kulturminne i Ålesund
Kyrkjer i Nordre Sunnmøre prosti
Davik skipreide

Davik skipreide var ei av skipreidene i Nordfjord. 

Geografisk område etter gammal inndeling:
Davik sokn
Rugsund sokn
Ålfoten sokn

Geografisk område etter noverande inndeling:
del av Bremanger kommune (Davik sokn, Rugsund sokn, Ålfoten sokn, Berle sokn)
del av Eid kommune (Kjølsdalen sokn)
del av Vågsøy kommune (krinsane Maurstad, Bryggja, Totland, Almenning og Øyane i sør)

På Vestlandet vart skipreidene avløyste av tinglag i begynninga av 1800-talet. Davik skipreide vart då nemnd Davik tinglag.

Fotnotar

Bakgrunnsstoff 
 Kart over Sogn og Fjordane med skipreidene innteikna (frå Norsk historisk leksikon)

Bremanger kommune
Vågsøy kommune
Eid kommune
Skipreider